Ioannes Petrus Abel-Rémusat
Ioannes Petrus Abel-Rémusat (Jean-Pierre Abel-Rémusat et communiter Abel Rémusat; natus Lutetiae die 5 Septembris 1788; ibidem mortuus die 2 Iunii 1832), rerum Sinicarum eruditus, fuit primus professor philologiae Sinicae apud Collegium Franciae et socius Academiae Inscriptionum et Litterarum Humaniorum. Cum aliis anno 1822 condidit Societatem Asiaticam, cuius societatis fuit usque ad mortem secretarius et ab anno 1829 praeses. Ab anno 1824 conservator manuscriptorum Orientalium meruit apud Bibliothecam Nationalis Francicam et breviter anno 1832 praeses Conservatorii eiusdem bibliothecae.